জাতীয় স্বাৰ্থ বিঘ্নিত হোৱা কাম অসম সাহিত্য সভাই কেতিয়াও নকৰে। নাগৰিকত্ব সংশোধনী বিধেয়কৰ বিৰোধিতা সাহিত্য সভাই কৰি আহিছে আৰু কৰি যাব। এই সন্দৰ্ভত আমি আৰু ৰাজ্য চৰকাৰক লিখিত আকাৰে জনাইছোঁ। আশা কৰিছো ৰাজ্যৰ মুখ্যমন্ত্ৰীজনো যিহেতু জাতীয় জীৱনৰ পৰাই আহিছে, গতিকে অসমৰ ক্ষতি হোৱা কাম নিশ্চয় নহ'ব। ইয়াৰ ব্যতিক্ৰম হ'লে আমি কঠোৰ সিদ্ধান্ত ল'বলৈ বাধ্য হ'ম। দেওবাৰে তেজপুৰত এই মন্তব্য কৰে অসম সাহিত্য সভাৰ সভাপতি ড০ পৰমানন্দ ৰাজবংশীয়ে।
লেখিকা বকুল ৰয়ে অনুবাদ কৰা 'কামৰূপ, কমতা, কোচবেহাৰ ৰাজ্যৰ ইতিহাস' নামৰ গ্ৰন্থখন সভাপতি ড০ পৰমানন্দ ৰাজবংশীয়ে উন্মোচন কৰে।
জিলা সভাপতি ডিমচাঁদ বৰদলৈয়ে সভাপতিত্ব কৰা আৰু জিলা সম্পাদক মৃদুল চহৰীয়াই আঁত ধৰা সভাত উপস্থিত থাকি বক্তব্য প্ৰদান কৰে বিশিষ্ট পুৰাতত্ত্ববিদ ড০ সতীশ চন্দ্ৰ ভট্টাচাৰ্য, কেন্দ্ৰীয় কাৰ্যনিৰ্বাহক সদস্য ক্ৰমে যাদৱ শৰ্মা, সঞ্জয় তাঁতী, হিৰণ্য হাজৰিকা, বিপুল কুমাৰ নাথ, নৃপেন দাস, অসম সাহিত্য সভাৰ কুঁহিৰ উপ-সভাপতি স্বপ্নালী বৰগোহাঁই, প্ৰচাৰ কোষৰ আহ্বায়ক প্ৰফুল্ল বৰ্মনে।
উল্লেখ্যযোগ্য যে সভাত গ্ৰন্থখনৰ মূল লেখক বিশিষ্ট ইতিহাসবিদ আৰু সংস্কৃত পণ্ডিত ধৰ্মনাৰায়ণ বৰ্মা উপস্থিত থাকে।
আনহাতে, সভাত সভাপতি ড০ পৰমানন্দ ৰাজবংশীৰ সন্মতি সাপেক্ষে সভাৰ কেন্দ্ৰীয় কাৰ্যনিৰ্বাহক হিচাপে তেজপুৰৰ পংকজ বৰুৱা আৰু বিশ্বজিৎ বড়োৰ নাম আনুষ্ঠানিকভাৱে ঘোষণা কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
